JKW-KABUM-19-DZA-001-052-wylie
mtshungs med bstan 'dzin lhun grub ni/ mtshungs med bstan 'dzin lhun grub ni/__yab mkhan chen dpal ldan chos skyong pa'i mes po dzam lha dang /__yum ja dpon zur khang pa'i bu mo gnas mo tshe brtan zhes pa'i sras su 'khrungs/__dam pa'i rigs gsal bar sad pas sku gzhon nu nas dpal e wa~M chos ldan gyi chos grwar dam pa'i chos kyi sgor zhugs te/__nges pa don gyi rdo rje 'chang chen po mkhan chen lhun grub dpal ldan las sdom pa gsum gyi bka' drin nos/__gzhan yang shar chen ye shes bzang po/__dpal sa skya pa kun dga' bkra shis yab sras/__rtse gdong zhabs drung rin po che/__'jam mgon sangs rgyas phun tshogs/__shar chen sangs rgyas bstan 'dzin/__shar mi nyag gi ston pa chen po byams pa tshul khrims dpal bzang/__'jam dbyangs shes bya bzang po/__brang ti shes rab rgya mtsho/__sdom brtson phrin las rgya mtsho/__mus chen kun dga' rgya mtsho/__shar chen blo gros grags pa/__mtshungs med bsod nams dpal ldan/__byams pa bsod nams bzang po sogs yongs 'dzin du mas rim bzhin bka' drin gyis rjes su bzung ba la brten nas thos bsam sgom gsum mthar phyin te/__rgyud sde rgya mtsho'i tshogs rnams kyi pha rol tu son nas/__thog mar shar chen khu dbon dang /__'jam mgon sangs rgyas phun tshogs rnams kyi go re len yun du mdzad nas dam pa de dag gi spyan ras kyi 'bras bu ltar 'tsho ba zhig tu gyur cing /__dgung lo sum cu'i skabs su shar chen blo gros grags pa'i bka'i bdud rtsi spyi bor phebs pa la brten nas/__mdo khams stod kyi phun sum tshogs pa'i sa'i cha sga ldan skyur gsum du grags pa'i nang nas skyu ra'i yul du gtogs pa dpal thag lung dgon du 'bul sdud sar phebs te/__dwa'u bla dgon gyis gtsos dad ldan rnams kyi skyabs mgon dam par lo brgyad tsam bzhugs/__e wa~M du 'bul skyel lan lnga mdzad/__sgar gzhis phun sum tshogs pa gsar du btsugs te/__mkhan chen bkra shis lhun grub de nyid de skabs gnam phu rnam rgyal gling du dbon po bstan 'dzin gyi zla mtshan du phebs yod 'dug par/__dbon po bstan 'dzin gyis bsam pa bzang po zhig gis mthun 'gyur yang dag pa zhig ma mdzad par/__re zhig cung zad thugs sun pa lta bur gyur skabs/__rje 'di nyid kyi thugs dgongs la dam pa de nyid gzhan dang mi 'dra ba'i skyes chen zhig 'ong bar gzigs te/__sku mched ser skya gnyis char thag lung smon skyid sgar du byon na legs tshul zhus nas lo gsum mnyam du bzhugs te zab chos kyi rim pa rnams phul nas sgar gyi gdan tshab mdzad pas sku bsod che zhing mkhas grub dam par gyur nas bstan pa'i rgyal mtshan dam par gyur/__de nas rje rang nyid kyi dbus su phebs nas shar chen chos kyi rgyal po dang byams pa tshul khrims dpal bzang la sogs pas chos kyi bdag por mnga' gsol te/__e wa~M pa'i zur 'chad par mdzad de/__thog mar klu sdings kyi mi 'khrugs khang du mkha' 'gro ma rdo rje gur gyi dkyil 'khor gyi dbang tshogs chen la phul ba sogs mdzad/__rim gyis e wa~M gzims khang 'og tu lo grangs kha shas bzhugs/__dkyil 'khor rgya mtsho'i bdag nyid chen por gyur nas slar yang e wa~M phan bde khang gsar du bzhugs gnas mdzad de/__bstan pa rin po che 'dzin skyong spel gsum dang /__zhar byung du sgrub pa'i rgyal mtshan btsugs nas dag pa mkha' spyod kyi zhing du phebs pa gdon mi za ba yin no/__/chos kyi sras su gyur pa yang /__rdo rje 'chang byams pa bsod nams dpal ldan/__byams pa bsod nams bzang po/__'jam mgon bkra shis lhun grub/__brang ti nam mkha' bsam 'grub/__shar pa dpal ldan bzang po/__mkhan chen sangs rgyas dpal bzang /__rdo rje slob dpon blo gros phun tshogs/__sangs rgyas tshul khrims/__rje drung dpal ldan lhun grub/__spang shar bla ma khu dbon/__mtshungs med kun dga' rnam rgyal/__dkon mchog rgyal mtshan rnams kyis gtsos stod mnga' ris skor gsum/__dbus gtsang khams gsum/__lho mon sogs kyi bstan 'dzin gyi bla ma/__dpon po/__sprul sku/__rdo rje slob dpon rnams dang /__khyad par sku'i dbon mkhan chen dpal ldan chos skyong gis gtsos skal ldan gyi bu slob stong phrag bcur longs pa sogs mchis shing /__thugs dam gyi rim pa la'ang snga thun gyi rigs la sgrol dkar yid bzhin 'khor lo'i 'od zer drug sbrags/__biR+Wa pa'i srung ba phyi nang sbrags ma/__lam zab phyi nang sbrags ma/__nA ro mkha' spyod la oM gsum ma sum brgya bas mi nyung ba/__kye rdor mngon rtogs lam dus sbrags ma rlung sbyor dang bcas pa/__'jam dpal dkar po/__'phags pa spyan ras gzigs mdo khams shar phyogs ma dang ma Ni stong tshar re las mi nyung ba/__rdo rje brag rdzong ma la yi ge bdun ma stong phrag re/__gtor ma'i rim pa la/__dkar gtor cha bzhi/__dzam+b+ha la dkar po/__ser po/__nag po/__dbyu gu spun gsum/__brgya rtsa'i rim pa/__brul gtor chu sbyin bcas dang /__mjug tu za byed mkha' 'gro'i sbyin sreg brgya tshar gsum/__bar skabs kyi rim par grags rgyal gyi bstod pa chos rnams ma dang /__kun dga' bzang po'i bstod pa mdo rgyud ma/__byang sems zla ba rgyal mtshan gyi bstod pa bcas sh+lo ka gsum la brgya tshar re/__ltung bshags nas bzung chos spyod phyi nang tshar re/__'jam dpal mtshan brjod tshar gsum/__smon lam rnam gsum tshar gsum/__rnam rgyal gzungs tshar bcu gsum re/__rnam 'joms gzungs tshar lnga re/__mjug tu 'gro la bde skyid ma bcas bkra shis kyi bar dang /__gzim khang nang du zhabs bskor brgya tshar re/__dgong mo'i skabs su lam zab phyi nang /__bir srung phyi nang /__mkha' spyod ma/__kye rdor phyi nang /__snga dgong gang bde la rdo rje 'jigs byed bskyed rdzogs kyi nyams len dang/__rtsa sngags phreng skor re/__snying po stong phrag re/__nye snying phreng skor re ma chag pa/__'byung 'dul seng gdong ma sngon mo/__gu ru drag dmar rtsa sngags stong tshar re/__mgon po brag rdzong ma phyi nang sbrags ma dang /__yi ge bdun ma stong tshar re/__shA sa na brgya tshar re ma chags pa/__gtor bsngo'i rim par/__kye rdor/__'jigs byed/__rnal 'byor ma/__'byung 'dul/__gur lcam dral/__zhal bzhi pa/__zangs gri can/__bran bdun/__las mgon ming sring /__dud sol lha mo/__dur khrod bdag po/__mgon dkar/__stag zhon/__trak+shad/__phyogs skyong bcu/__las gshin/__dmag zor ma/__mkha' 'gro spyi gtor bcas rnams ma chag pa nyams su len pa dang /__dus rgyun thugs sgam zhing /__bla ma gong ma'i phyag len gyi rim pa gang dgos pa thams cad la nor 'khrul med pa zhig dang /__chos 'chad pa'i bya ba gang mdzad pa thams cad sbyor dngos rjes gsum cha tshang zhing brjod pa phun sum tshogs pas skyes bu dam pa chos smra ba'i khyu mchog gi dper 'os pa zhig yin no/__/de ltar sku tshe dang 'khor lo gsum gyi legs mdzad mtha' phyin nas/__sku dbon dam pa dpal ldan chos skyong dgung grangs nyer lngar phebs pa me rta zla ba dang po'i nang phyi mtha' gzigs pa'i lung bstan dang zhal chems shin tu zhib par stsal nas zla ba gnyis pa'i tshes bcu bzhi la sku drang por bsrangs/__dran pa mngon du mdzad/__thugs gzhan du mi g.yo bar 'od gsal mkha' khyab kyi ting nge 'dzin la snyoms par zhugs pa nas bzung nam mkha'i dbyings kun 'ja' sprin gyis gang /__lhag par tshes bco brgyad la 'ja' sprin gyi rnam pa mi 'dra ba du ma 'khrigs pa dang lhan cig tu 'od gsal las zung 'jug gi skur bzhengs te dag pa'i zhing du gshegs pa na/__sku gzugs 'gying ba'i tshul gyis yo zhing /__shangs bug nas byang sems dkar dmar gyi rgyun shar gyis babs pa sogs rnal 'byor mchog gi lam rtags mngon du mdzad/__nyer lnga'i nyin khang gsar mkhan chen byams pa bsod nams bzang pos sku gdung zhugs la phul bas/__'ja' dang /__'od dang /__me tog gi char babs pa sogs ngo mtshar ba'i ltas bsam gyis mi khyab pa byung zhing /__sku dbon dam pa'i mnal lam du'ang dpal ldan dmag zor rgyal mos rje btsun dam pa dag pa'i zhing khams su phebs pa'i zhabs 'bring mdzad par gzigs/__rjes kyi dgongs rdzogs sogs dbon rin po che dpal ldan chos skyong gis shin tu rgyas par mdzad do/_/
Debug data: